Gariboja

Gariboja 
Gariboja a l'é un përsonagi pa bin definì che a intra an vàire Manere 'd dì piemontèise.

Për esempi:
 furb com Gariboja o furb com ël pare ëd Gariboja;
 furb com Gariboja che a stërmava jë dnè ant la sacòcia dj'àutri. 

Variant dël nòm dël përsonagi a peulo esse: Griboja ant ël pinareulèis, o Ghërboja ant ël seban.

 An bielèis 
 furb com Gariboja ch'o dava da beive ar cioche e o vistiva ir campanin;
 furb com Gariboja, ch'a pupava sua mare 'n sla schin-a.

 Ant la literatura piemontèisa 
Barba Tòni, ant un-a soa poesìa, a ciama Garibaldi con ël nòm ëd Gariboja, e ant le nòte, a spiega che Gariboja a l'é ël fransèis Gribouille, përsonagi avosà për esse un falabrach.

Ël përsonagi fransèis
An Fransa, ël përsonagi Gribouille a l'è, për esempi, protagonista dël romanz La Sœur de Gribouille (fr), scrivù dël 1862 da la Contëssa ëd Ségur.

Ant la variant borgognon-a dël fransèis i trovoma un Jean Gribouille:
 Tu ressanne à Jean Gribouille qui se bôte en gliau de pô qu'ai ne mouille (i të smije a Gariboja ch'a l'é campasse a meuj për pa bagnesse).

 Arferiment

Categorìa:Coltura piemontèisa
Categorìa:Costume popolar